Opdatering klokken 12.51: Det er nu lykkedes at identificere de tre formodede gerningsmænd, og billedet af dem er derfor taget af artiklen. Politiet fik tip om to af mændenes identitet fra borgere, mens den sidste mand meldte sig selv. Nordjyllands Politi takker for offentlighedens hjælp. Politiet beder offentligheden om hjælp i forbindelse med et røveri, der blev begået lørdag 30. juni klokken 23.55 i et parkeringshus på Vesterbro nord for Kildeparken i Aalborg. Her sad en ung mand og to unge piger og ventede på bussen, da de blev kontaktet af tre mænd, som truede den unge mand til at udlevere sit ur og sit MasterCard. - Røveri og trusler om vold er en alvorlig sag. Derfor håber vi på at høre fra borgere, der mener at kunne genkende de tre formodede gerningsmænd ud fra de her billeder, siger fungerende politikommissær Martin Rolighed. Genkender du mændene på billedet, så kontakt Nordjyllands Politi på 114.
Nordjyllands Politi har nu identificeret mænd, som formodes at stå bag et røveri ved Kildeparken i Aalborg.